Utilfredsheden med Anders Samuelsens og folketingsgruppens slingrekurs får lokalformand i Liberal Alliance til at trække sig.

Efter et bestyrelsesmøde i Liberal Alliance Thy/Mors torsdag aften har Leo Skydt Jørgensen ikke alene trukket sig som formand for lokalforeningen - hans medlemskab af partiet vil heller ikke blive fornyet. På facebook skriver han, at årsagen er manglende tillid LA’s folketingsgruppe, efter de mislykkede skatteforhandlinger. - Tillid er en svær ting at opbygge, men let at nedbryde. Derfor er Liberal Alliance bedst tjent med at fortsætte uden mig på medlemslisten, skriver han på Facebook. I et tidligere opslag på Facebook skriver Leo SKydt Jørgensen, at han hellere havde set at folketingsgruppen i Liberal Alliance trække sig fra regeringen og respekteret sine egne udmeldinger. - Partitoppen forsøger at sælge det hele som en sejr, fremfor at trække sig ud af den regering, der kun regerer på DF’s præmisser. Havde man i stedet valgt den vej, havde man udvist respekt for egne udmeldinger igennem de seneste par år, og ikke stået ydmyget tilbage med en regeringsdeltagelse, der mest af alt minder om, at man bare vil være med for at være med, skrev han på Facebook den 9. januar. Næstformand Thomas Dahlgaard har overtaget formandsposten indtil den ordinære generalforsamling først i februar. Partiformand Anders Samuelsen skal i dag mødes med partiets hovedbestyrelse og forsvare sine ultimative krav og lovninger på store skattelettelser, som statsminister Lars Løkke Rasmussen (V) har fejet af bordet. Inden mødet, hvor Samuelsen skal stå skoleret, skrev Anders Samuelsen onsdag en lang undskyldning til sine partifæller og vælgere: